**АҚПАРАТТЫҚ ХАТ**

**Каспий қоғамдық университетінің «Әділет» Жоғары құқық мектебі** Сіздерді **Нұрсұлтан Назарбаев Қорының қолдауымен жыл сайынғы Басин оқулары аясында өткізілетін «Жеке құқықтың өзекті мәселелері»** атты халықаралық студенттік ғылыми-тәжірибелік конференцияның жұмысына қатысуға шақырады.

Конференция **2021 жылдың 30 сәуірінде** ZOOM платформасында онлайн форматта өтеді. Басталуы Нұр-сұлтан қаласының уақыты бойынша сағат 10:00-де. Конференцияға сілтеме және кіру коды **2021 жылдың 26 сәуірінен** кейін қосымша жіберіледі.

Конференцияның жұмыс тілдері - орыс, қазақ, ағылшын. **Қатысу нысаны - сырттай (онлайн-формат).**

**Конференция ұйымдастырушыларының мекен-жайы: Каспий қоғамдық университеті** (Алматы қ., Достық даңғылы 85А).

Конференцияның ұйымдастыру комитеті сізден **2021 жылдың 26 сәуіріне** дейінгі мерзімде конференция бағдарламасына енгізу үшін өз баяндамаңыздың тақырыбын және өзі туралы мәліметтерді **қазақ, орыс және ағылшын тілдерінде** хабарлауыңызды сұрайды. Конференция бағдарламасына енгізу үшін - авторлар туралы мәліметтерде қазақ, орыс және ағылшын тілдерінде – толық аты-жөні, оқу орны (ЖОО, факультет, курс), автордың ұялы және үй телефондары, электрондық пошта мекенжайы, сондай-ақ ғылыми жетекшінің толық аты-жөні, ғылыми дәрежесі және атағы қамтылуы тиіс.

Қатысушылар - авторлар туралы мәліметтерде міндетті түрде қатысу форматын көрсету керек – **ZOOM платформасында онлайн форматта ауызша баяндау /** немесе тек **ғылыми мақаланы жіберу.**

*Шетелдік қатысушылар баяндама/ғылыми мақала тақырыбын және өздері туралы мәліметтерді тек орыс және ағылшын тілдерінде ұсынады.*

**Конференция аясында келесі мәселелерді қарастыру жоспарлануда:**

- азаматтық құқықтың өзекті мәселелері;

- тұрғын үй құқығының өзекті мәселелері;

- отбасы құқығының өзекті мәселелері;

- еңбек құқығының өзекті мәселелері;

- халықаралық жеке құқықтың өзекті мәселелері;

- корпоративтік құқықтың өзекті мәселелері;

- міндеттемелік құқықтың өзекті мәселелері;

- шарттық құқықтың өзекті мәселелері;

- зияткерлік меншік құқығының өзекті мәселелері;

- патенттік құқықтың өзекті мәселелері;

- салыстырмалы құқықтанудың өзекті мәселелері.

**Қатысушылар үшін мәлімет.**

Конференция жұмысына қатысу үшін ұйымдастыру комитетіне баяндама/ғылыми мақала мәтінін (талаптарға сәйкес ресімделген) электрондық пошта арқылы жіберу қажет. Мақалалар **2021 жылғы 15 мамырға дейінгі** мерзімде қазақ, орыс және ағылшын тілдерінде қабылданады.

**Студенттер ғылыми жетекшінің рецензиясын, ал магистранттар мен докторанттар ғылыми жетекшінің сын-пікірін ұсынады. Рецензия немесе сын-пікірдің сканерленген түрі қатысушының баяндамасымен / ғылыми мақаласымен бірге жіберілуі тиіс.**

Конференцияға қатысу тегін. Конференция материалдары жарияланатын болады.

**Ғылыми мақаланың рәсімделуіне келесідей талаптар қойылады:**

Мақала көлемі, аңдатпа, қайнар көздер тізімін қоса алғанда, баспа мәтіннің **10 бетінен** аспауға тиіс. **Мақаланың ең аз көлемі – 3 бет** (аңдатпаны және түйінді сөздерді қоспағанда). Мақала беттері нөмірленуі тиіс. ӘОЖ коды көрсетіледі.

Авторлар, авторлар туралы ақпарат, мақала атауы, аңдатпа және түйінді сөздер мақала жазылған тілде және орыс/қазақ және ағылшын тілдерінде көрсетіледі. **Аңдатпа** мәтіннің басында орыс, қазақ және ағылшын тілдерінде орналасуы тиіс (**міндетті түрде 8-10 жол**). Әр аңдатпа алдында тегі мен аты-жөнін, оқу орнын (ЖОО, факультет, курс), мақаланың атауын тиісті аңдатпа тілінде жазу керек. Бұдан әрі түйінді сөздер қазақ, орыс, ағылшын тілдерінде аңдатпаның төменгі жағында тиісті аңдатпа тілінде жазылады.

Аннотация ғылыми мақала мазмұнын қысқаша баяндау болып табылады. **Түйінді сөздер** мақаланың мазмұнын неғұрлым толық ашуды қамтамасыз етуі керек, 5-10 түйінді сөздерді (keywords) көрсету керек.

Мәтін Word бағдарламасында терілуі тиіс. Мәтін қарпі – TimesNewRoman, қағаз пішімі А4 (210\*297 мм), кегль өлшемі – 12 пт. Жоларалық интервал – одинарлы. Ені бойынша туралау. Абзац үшін шегініс – 1,25 см. Шеттері: жоғарыдан – 2, төменнен – 2, сол жағынан – 2, оң жағынан – 2.

Мәтінге форматтаудың жасырын белгілері енгізілмеуі тиіс. Мәтін жиектемелерде, кестелерде және көрінетін немесе жасырын шекаралары бар өзге объектілерде рәсімделмеуі тиіс.

**Ғылыми мақалада кестелер, графиктер, суреттер немесе фотосуреттер болмауы керек.**

***Пайдаланылған қайнар көздер тізімі*** «Библиографиялық жазба. Библиографиялық сипаттама. Құрастырудың жалпы талаптары және ережелері» 7.1–2003 МЕМСТ сәйкес рәсімделеді. Пайдаланылған қайнар көздердің тізімі мақала мәтінінің соңында/ одан кейін орналастырылады.

**Мақала мәтініндегі дереккөздерге сілтемелер тек тік жақшада беріледі (дәйексөз келтірусіз [1], дәйексөз келтіргенде және авторлық мәтінді қайта баяндағанда [1, 29 б.]).**

**Мәтіндегі сілтемелерді рәсімдеген кезде - тыныс белгілері (нүкте, үтір, қос нүкте, үтір және т.б.) тік жақшадан кейін қойылады. Мысалы: [1, 29 б.], немесе [2, 30 б.].**

Мақаладағы сілтемелерді нөмірлеу әдебиеттер тізіміндегі (пайдаланылған қайнар көздер тізіміндегі) дереккөздің реттік нөмірі бойынша жүргізіледі. Сілтемелерді нөмірлеу мәтінде дереккөздің пайда болуына/пайдаланылуына қарай жүргізіледі (1, 2, 3, бастап ... және т.б.).

**Бір дереккөз бір рет нөмірленеді.** Мұрағаттық материалдар тізімге енгізілмейді, оларға сілтемелер мәтінде жай жақша ішінде орналастырылады.

Мақалада электронды ресурстардан немесе интернет-ресурстардан қайнар көздер қолданылған кезде, әдебиеттер тізімінде қайнар көздің библиографиялық жазбасы және желілік ресурсқа сілтеме Интернеттегі толық желілік адресімен көрсетіледі. Ресурсқа жүгінудің мерзімі міндетті түрде көрсетілу керек.

МЫСАЛЫ (библиографиялық мәліметтер шартты түрде алынған):

**Кітаптар үшін:** Авторлардың тегі және инициалдары. Кітаптың атауы. – басылымның қайталануы туралы мәліметтер. – Басылым орны: Баспа, Басылым жылы. – Беттер саны.

*Мысалы:*

Басин Ю.Г. Азаматтық құқық бойынша таңдаулы еңбектер. — 3-ші басылым. — СПб.: 2003. — 294 б.

**Журналдардағы мақалалар үшін:** Авторлардың тегі және инициалдары. Мақаланың атауы // Басылымның атауы. (Сериясы). — Басылым жылы. — Том. — Нөмірі. — Беттер.

*Мысалы:*

Брызгалов А.И. Қазіргі кезеңдегі заң ғылымының кейбір теориялық-әдістемелік мәселелері туралы // Мемлекет және құқық. — 2004. —№ 4. — 17–22 б.

**Конференция материалдары, еңбектер жинағы және т.б. үшін**: Авторлардың тегі және инициалдары. Мақаланың атауы // Басылымның атауы: Басылым түрі. — Басылым орны, жылы. — Том. — Нөмірі. — Беттер.

*Мысалы*:

Диденко А. Азаматтық құқық құқықтық болмысты қалыптастырудың қайнар көзі ретінде // Азаматтық заңнама: Мақалалар. Түсіндірмелер. Тәжірибе. – 40 шығарылым / А.Г. Диденко редакциясымен. – Алматы: Раритет, 2015. - 4-24 б.

Аманғалиева А.З. Лицензиялық шарттың құқықтық табиғаты // Қазіргі әлемдегі азаматтық құқық: ұлттық құқықтың дамуына әсері: Цивилистік оқулардың 20 жылдығына арналған мерейтойлық халықаралық ғылыми.-практ. конф. материалдары (жыл сайынғы цивилистік оқулар аясында) (Алматы, 2018 ж. 17-18 мамыр) / Жауапты ред. М.К. Сулейменов. – Алматы, 2019. – 393-402 б.

**Диссертация және диссертация авторефераты үшін:**

*Мысалы*:

Фролова Е.Е. Ақша айналымы саласындағы мемлекеттік қаржылық бақылау: заң ғылым. докт. ... дисс.: 12.00.14 / Фролова Евгения Евгеньевна. - Мәскеу, 2011. - 488 б.

Фролова Е.Е. Ақша айналымы саласындағы мемлекеттік қаржылық бақылау: заң ғылым. докт. ... дисс. авторефераты: 12.00.14 / Фролова Евгения Евгеньевна. - Мәскеу, 2011. - 54 б.

**Электрондық ресурстардан немесе Интернеттен алынған қайнар көздер үшін:**

*Мысалы*:

1. «Акционерлік қоғамдар туралы» 2003 жылғы 13 мамырдағы № 415-ІІ Қазақстан Республикасының Заңы (өзгерістер мен толықтырулармен) [Электронды ресурс] // «ПАРАГРАФ» ақпараттық жүйесі. - URL: <https://online.zakon.kz/Document/?doc_id=1039594> (жүгіну мерзімі: 28.04.2021).
2. «Қаржы нарықтарын реттеу, бақылау және қадағалау жөніндегі өкілеттіктердің Ресей Федерациясының Орталық банкіне берілуіне байланысты Ресей Федерациясының жекелеген заңнамалық актілеріне өзгерістер енгізу туралы» 23.07.2013ж. № 251-ФЗ Федералдық заң [Электронды ресурс] // КонсультантПлюс АҚЖ: Заңнама: Проф Версиясы. – URL: http://base.consultant.ru/cons/cgi/online. (жүгіну мерзімі: 01.02.2015).
3. Никитин В.К. Орыс революциясының тарихы [Электронды ресурс] // Мир русской истории: Ресейлік электронды журнал. – 2015. – № 1. – Кіру режимі: http://www.history.ru/ (жүгіну мерзімі: 10.03.2015).

Автор пайдаланылған қайнар көздердің тізімін ағылшын тіліне транслитерация (References) жасап, оны мақала мәтінінің соңында орналастыруға міндетті. Оны келесі сілтеме бойынша жасауға болады: <http://www.russki-mat.net/trans2.html>

*Мысалы:*

Didenko A. Grazhdanskoye pravo kak istochnik formirovaniya pravovoy deystvitelnosti // Grazhdanskoye zakonodatelstvo: Statyi. Kommentarii. Praktika. – Vyp.40 / Pod red. A.G. Didenko. – Almaty: Raritet, 2015. -  S. 4-24.

***Мақаланың схемалық үлгісі***

* ӘОЖ.
* Ортасында келтіріледі:

- Авторлардың тегі мен аты-жөні (мысалы.: И.В. Иванов, С.П. Крылов)

- Авторды ұсынатын мекеменің толық атауы (ел мен қаланы көрсете отырып). Егер авторлар әртүрлі мекемелерден болса, онда автор мен мекеме арасындағы сәйкестік жол үсті индекстерімен белгіленеді, мысалы:

И.В. Иванов1, С.П. Крылов2

1Каспий қоғамдық университеті, Қазақстан Республикасы, Алматы қ.

2Экономика және құқық институты, Қазақстан Республикасы, Алматы қ.

Мақала атауы (қалың қаріппен)

* Аннотация (Аңдатпа, Annotation).
* Түйін сөздер (Ключевые слова, Keywords)
* Мақала мәтіні.
* Әдебиет (Пайдаланылған қайнар көздер тізімі).
* References (транслитерация).
* Мақаланың соңында авторлар, оқу орны (толық аты-жөні, ЖОО, факультет, курс) туралы мәліметтер үш тілде беріледі.

**Рәсімдеу мен мазмұны бойынша талаптарға сәйкес келмейтін ғылыми мақалалар жарияланбайды. Мазмұны бойынша мақала бұрын еш жерде жарияланбауы керек, конференция тақырыбына сәйкес келуі керек, өзектілігі, ғылыми жаңалығы бар болуы керек.**

**Конференцияға қатысушылардың барлық ғылыми жұмыстары шеттен алынған материалдың болуына және мағынасын өзгертпестен сөздер мен сөз тіркестерін синонимдік ауыстырумен мәтінді қолдану (парафраз), оның ішінде басқа тілден аударылған мәтінді пайдалану (шеттен алу) бар-жоғына тексеріледі.**

**Барлық ғылыми мақалалар ұйымдастыру комитетінің мүшелерімен Antiplagiat.ru бағдарламасының көмегімен плагиат бар-жоғына тексеріледі. Ғылыми мақала мәтінінің бірегейлігі кем дегенде 60% құрауы керек.**

**Мақала жазу кезінде студенттер, магистранттар және докторанттар жол бермеуі тиіс:**

**- материалдарды Интернеттен дереккөздеріне сілтеме жасамай көшіру, біреудің жұмысын толықтай немесе ішінара өзіндікі ретінде ұсыну және адал емес жұмыстың басқа түрлері;**

**- басқа біреудің мәтінін сөйлемдердегі кейбір кішігірім өзгертулермен пайдалану және оны өзіңдікіндей қолдану. Сөздер әр түрлі болса да, бастапқы идея өзгеріссіз қалады және бұл плагиат;**

**- басқа біреудің мәтінін заңсыз алу фактісін анықтау мүмкіндігін азайту немесе болдырмау мақсатында әртүрлі техникалық құралдар мен тәсілдерді қолдану;**

**- автоплагиат, автордың бұрын жарияланған жұмысының едәуір бөлігін дереккөзге сілтеме жасамай қайта пайдалануы;**

**- деректерді қолдан жасау, деректер мен зерттеу нәтижелерін ойдан шығару.**

Ұйымдастыру комитеті үздік баяндамаларды (1, 2, 3 орын) іріктеу құқығын өзіне қалдырады.

**Конференцияның ұйымдастыру комитеті:** з.ғ.д., профессор А.Г. Диденко, з.ғ.д., профессор С.П. Мороз, з.ғ.д., профессор Г.А. Алиханова, з.ғ.д., профессор С.А. Акимбекова, з.ғ.к., «Әділет» ЖҚМ қауымдастырылған профессоры А.А. Караев, з.ғ.к., «Әділет» ЖҚМ қауымдастырылған профессоры Е.В. Нестерова, з.ғ.к., «Әділет» ЖҚМ қауымдастырылған профессоры А.Р. Калимбекова, з.ғ.м., «Әділет» ЖҚМ сеньор-лекторы Н.Д. Тлешалиев, з.ғ.м., «Әділет» ЖҚМ сеньор-лекторы А.З. Амангалиева, з.ғ.м., «Әділет» ЖҚМ сеньор-лекторы Н.С. Сулейменов, з.ғ.м., «Әділет» ЖҚМ сеньор-лекторы Н.Р. Максатов.

Конференция жұмысына құрметті қонақтар ретінде Қазақстанның жетекші цивилист ғалымдары қатысады.

|  |  |  |
| --- | --- | --- |
| **Аманғалиева Айжан Зингалеевна**(орыс тіліндегі баяндамалар/мақалалар үшін)8 (777) 588-02-15е-mail: ayzhan.amangalieva@mail.ruАлматы қ., Достық д-лы 85А, каб. 210 | **Мақсатов Нұржан Ришатович**(қазақ тіліндегі баяндамалар/мақалалар үшін)8 (747) 107-52-54е-mail:nureke259@mail.ru Алматы қ., Достық д-лы 85А, каб. 210 | **Сулейменов Нариман Сапарович**(ағылшын тіліндегі баяндамалар/мақалалар үшін)8 (777) 827-33-31е-mail: narimans1991@yandex.kz Алматы қ., Достық д-лы 85А, каб. 210 |

**Құрметпен,**

**Ұйымдастыру комитеті**